open-index/open-wikipedia-markdown huggingface dataset:
Կարեն Տանակա

**Կարեն Տանակա** (ճապ. 田中 カレン, ), ճապոնացի դաշնակահարուհի և երգահան։

## Կենսագրություն
Կարեն Տանական ծնվել է 1961 թվականին Տոկիոյում։ Չորս տարեկանից սովորել է դաշնամուր նվագել,   տաս տարեկանից հորինել է երաժշտություն։ Տոկիոյի Տոխո Գակուենի անվան երաժշտական դպրոցում Ակիրա Միյոսիյի հետ կոմպոզիցիա  և Նոբուկո Ամանդոի հետ դաշնամուր ուսումնասիրելուց հետո, նա 1986  թվականին մեկնել է Փարիզ, որպեսզի  սովորի Տրիստանա Մյուրայի մոտ։ Ստաժավորվել է  «IRCAM» հետազոտական կազմակերպությունում։ 1990–1991 թվականներին սովորել է Ֆլորենցիայում՝ կոմպոզիտոր Լուչանո Բերիոյի մոտ։ 1998 թվականին նշանակվել է «Yatsugatake Kogenն» երաժշտական փառատոնի գեղարվեստական ղեկավար, որը նախկինում ղեկավարում էր ճապոնացի կոմպոզիտոր և երգահան Թորի Տոկեմիցուն։ 2005-ին նրան շնորհվել է Բեկկա մրցանակ։

Ներկայումս բնակվում է Կալիֆոռնիայի  Սանտա Բարբարա քաղաքում։

## Ընտրյալ աշխատանքներ
*Prismes նվագախմբի համար (1984)
*Anamorphose դաշնամուրի և նվագախմբի համար (1986)
*Lilas թավջութակի համար (1988)
*Jardin des herbes կլավեսինի համար (1989)
*Hommage en cristal դաշնամուրի և լարային գործիքների համար (1991)
*Initium (1992—1993)
*Metallic Crystal (1992—1995)
*Wave Mechanics20 գործիքավորողների համար (1994)
*Invisible Curve ֆլեյտայի, ջութակի, թավջութակի և դաշնամուրի համար (1996)
*Metal Strings լարային քառյակի համար (1996)
*Water and Stone համույթի համար (1999)
*At the grave of Beethoven լարային քառյակի համար (1999)
*Departure նվագախմբի համար (2000)
*Guardian Angel նվագախմբի համար (2000)
*Techno Etudes դաշնամուրի համար (2000)
*Lost Sanctuary նվագախմբի համար (2002)
*Rose Absolute նվագախմբի համար (2002)
*Tales of Trees для маримбы соло (2003)

## Ճանաչում
Ճապոնական և միջազգային մի շարք մրցանակների և կրթաթոշակների հաղթող, ներառյալ «Գաուդեամուս մրցանակ» (1987)։

## Ծանոթագրություններ

## Արտաքին հղումներ
* Страница на сайте IRCAM
* (англ.)
* (англ.)
* Страница на сайте IMDB

Կատեգորիա:20-րդ դարի դասական կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Կին կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Ճապոնացի դաշնակահարներ
Կատեգորիա:Ճապոնացի կոմպոզիտորներ
Լինսե Քեսլեր

**Լենինա «Լինսե» Քեսլեր** (դանիերեն՝ Lenina «Linse» Kessler, ծնյալ **Լենինա Քրեստիանսեն** (դանիերեն՝ **Lenina Christiansen**), ), դանիացի մոդել, դերասանուհի, գործարար կին։ Լայն ճանաչում է ձեռք բերել հակապես որպես սկանդինավյան երկրներում ամենամեծ կրծքերն ունեցող կին և որպես պրոֆեսիոնալ բռնցքամարտիկ Միքել Քեսլերի քույր։

## Կենսագրություն
2004 թվականին Քեսլերն իր առաջնելույթն է ունեցել իբրև կինոդերասանուհի՝ Նիկոլաս Վինդինգ Ռեֆնի *Pusher II* թրիլլերում հանդես գալով մի ոչ մեծ դերի կատարումով։ Համանման դերակատարմամբ մասնակցել է նաև Աննե-Գրետե Բյարուպ Ռիիսի *Nedenunder* կարճամետրաժ ֆիլմի նկարահանմանը։ 2008 թվականին Դանիայի մարյաքաղաքի «Նոր նավահանգիստ» թաղամասում բացել է *Copenhagen Redlight* սթրիփ-ակումբը։ 2012 թվականին, որպես գլխավոր դերակատարներից մեկը, մասնակցել է դանիական հեռուստատեսության երրորդ ալիքով ցուցադրվող *Paradise Hotel*-ի ութերերդ եթերաշրջանին։

2008 թվականին Քեսլերը հայտարարել է, որ դադարեցնում է իր գործունեությունը որպես մոդել և այդ հանգամանքը հաշվի առնելով՝ ցանկանում է հեռացնել իմպլանտների մի մասն ու որոշ չափով փոքրացնել կրծքերը։
thumb|250px|Քեսլերը Ֆրեդերիսիայի ''Fast & Furious'' ավտոշոուում, 2012 թ.
Քեսլերը քանիցս խնդիրներ է ունեցել իրավապահների հետ. դատապարտվել է թմրանյութեր տարածելու, վաճառելու, վկաներին սպառնալու և այլ չարաշահումներ թույլ տալու պատճառով, ազատազրկման ժամկետն անց է կացրել՝ աշխատելով *Horserød* ճամբարում և *Vestre Fængsel* բանտում։

Ներկայումս, որպես գլխավոր դերակատար, հանդես է գալիս իր իսկ հեղինակած  *Familien fra Bryggen* հեռուստատեսային ռեալիթի շոուի սերիաներում։

## Սկավառակագրություն
### Սինգլներ

;Մասնակցություն

## Ծանոթագրություններ

## Արտաքին հղումներ
* Official Site of Linse Kessler
* 
* Official Site of Copenhagen Redlight Club
* Kesslers hjemmeside

Կատեգորիա:Դանիացի գործարարներ
Կատեգորիա:Դանիացի դերասանուհիներ
Կատեգորիա:Դանիացի մոդելներ
Կատեգորիա:Դերասանուհիներ այբբենական կարգով
Կատեգորիա:Կինոդերասանուհիներ
Կատեգորիա:Մոդելներ
Լիբերիայի համընդհանուր ընտրություններ (1927)

**Համընդհանուր ընտրություններն** անցկացվել են Լիբերիայում 1927 թվականին։ Նախագահական ընտրությունների արդյունքում հաղթանակ է տարել Իսկական վիգների կուսակցությունից Չարլզ Դանբեր Քինգը, որը վերընտրվել է երրորդ անգամ Ժողովրդական կուսակցությունից Թոմաս Ֆոլքների նկատմամբ տարած հաղթանակից հետո։

Լիբերիայի Ազգային ընտրական հանձնաժողովի ներկայիս ղեկավար Ֆրենսիս Ջոնսոն-Մորիսի խոսքով՝ 1927 թվականի ընտրությունները «երբևէ անցկացված ամենակեղծված ընտրություններն էին»։ Բացի այդ, այս ընտրություններն ընդգրկվել են Գինեսի ռեկորդների գրքում որպես «ընտրակեղծիքների ամենաբարձր մակարդակ ունեցող ընտրություններ»․ պաշտոնապես գրանցված 15․000 ընտրողների դեպքում Քինգը ստացել է 243․000, իսկ Ֆոլքները՝ 9․000 ձայն։

## Արդյունքներ

## Հետևանքներ
Ընտրություններից հետո Ֆոլքներն իշխող՝ Իսկական վիգների կուսակցության շատ անդամների մեղադրել է տանը ստրուկների աշխատանքի օգտագործման և Իսպանիայի Ֆերնանդո Պո գաղութ ստրուկների վաճառքի, ինչպես նաև այդ գործընթացներում բանակի գործարկման մեջ։ Չնայած կառավարության կողմից այդ մեղադրանքների մերժմանը և այդ հարցի շուրջ ընդդիմության հետ համագործակցելուց հրաժարվելուն, Ազգերի լիգան Լիբերիայի Հանրապետությունում ստրկության և հարկադիր աշխատանքի առկայության հետաքննության միջազգային հանձնաժողով է կազմակերպել բրիտանացի իրավաբան Քաթբերտ Քրիստիի ղեկավարությամբ։ ԱՄՆ նախագահ Հերբերտ Հուվերը կարճ ժամանակով խզել է հարաբերությունները Լիբերիայի հետ՝ այդ երկրի վրա ազդելու համար։ 1930 թվականին հանձնաժողովը զեկույց է հրապարակել, որում, չնայած ստրկական և բռնի աշխատանքի օգտագործման ուղղակի մեղադրանքների բացակայությանը, մեղադրանքներ են առաջադրվել բազմաթիվ լիբերիական պաշտոնյաների, այդ թվում Քինգի և վարչապետ Ալեն Յանսիի դեմ, որոնք նպաստ են ստանում ստրկությանը հավասարեցվող հարկադիր աշխատանքից։ Զեկույցի ֆոնին առաջարկվել է Լիբերիան դարձնել Ազգերի Լիգայի մանդատային տարածք, այսինքն՝ երկրի կառավարումը դարձնել արտաքին։ Արդյունքում Ներկայացուցիչների պալատը սկսել է Քինգի իմպիչմենտի ընթացակարգը, և վերջինս շուտով հրաժարական է տվել։ Նրա իրավահաջորդն է դարձել Ջեյմս Էդվին Բարքլին։ Ֆոլքները մասնակցել է 1931 թվականի ընտրություններին, սակայն կրկին պարտվել է։

## Ծանոթագրություններ

Կատեգորիա:Ընտրախախտումներ
Կատեգորիա:Գինեսի գրքի ռեկորդակիրներ
Կատեգորիա:Լիբերիայի պատմություն
Փոխինդ

**Փոխինդ**, կամ **փոխինձ**, բոված ցորենի կամ գարու ալյուր, նաև այդ ալյուրից մեղրով (շաքարաջրով, ռուպով) շաղախելով պատրաստվող ուտելիք։

## Պատրաստում
Ցորենի կամ գարու ընտրած հատիկները բովում և աղում են։ Այսպիսով պահպանվում են մեծ քանակով վիտամիններ և միներալներ։

### Փոխինձով խաշիլ կամ խավիծ
Բաղադրությունը`

* ցորենի ալյուր կամ փոխինձ՝ 80 գրամ
* յուղ՝ 30 գրամ
* տաք ջուր՝ 50 գրամ
* թան՝ 30 գրամ

; Պատրաստման եղանակ
Կաթսայում ջուրը եռացնել, ավելացնել աղ, հետո փոխինձը դանդաղ լցնել ջրի մեջ և, լավ խառնելուց հետո, մարմանդ կրակին եփել այնքան, մինչև դառնա խաշիլ։ Մատուցելիս ափսեի մեջտեղում գդալով փոսիկ անել և լցնել հալած յուղ, մեղր կամ թան։

### Կոլոնդակ
Բաղադրությունը`

* փոխինձ՝ 80 գրամ
* յուղ՝ 50 գրամ
* դոշաբ կամ ընկույզի մուրաբայի օշարակ՝ 50 գրամ
* ընկույզ՝ 50 գրամ

; Պատրաստման եղանակ
Յուղը հալեցնել և դոշաբի հետ եփել, ավելացնել փոխինձը, ընկույզը, ձեռքով լավ հարել։ Պատրաստել կոլոնդակներ և սառը վիճակում մատուցել։

## Տես նաև
* Տալկան (ուտեստ) - բաշկիրական խոհանոց

## Ծանոթագրություններ

Կատեգորիա:Կովկասյան խոհանոց
Կատեգորիա:Հայկական քաղցրավենիքներ
Ամառային օլիմպիական խաղեր 1956

**[[Ամառային օլիմպիական խաղեր]] 1956**, անցկացվել է Ավստրալիայի Մելբուռնում 1956 թվականի նոյեմբերի 22-ից  դեկտեմբեր 8-ը, ձիասպորտը անցկացվել է 1956 թվականի հունիսի 10-ից հունիսի 17-ը Շվեդիայի Ստոկհոլմում։

## Խաղերի մայրաքաղաքի ընտրություն
Մայրաքաղաքի ընտրությունը անցկացվեց 1949 թվականի ապրիլի 28-ին Հռոմում կայացած միջազգային օլիմպիական կոմիտեի  43-րդ նստաշրջանում։

## Սպորտաձևեր

## Մասնակից երկրներ
thumb|Մասնակից երկրներ
right|228px
thumb|Մարզիկների թվաքանակը յուրաքանչյուր երկրից

Հինգ երկրների մարզիկներ մասնակցել էին միայն Ստոկհոլմում անցկացվող ձիասպորտի մրցաշարին և  Ավստրալիայի խաղերին չէին ներկայացել. 
* 
* 
* 
* 
* 
Ներքոհիշյալ երկրները չէին մասնակցել և՛ Ավստրալիայի օլիմպիական խաղերին և՛ Ստոկհոլմի ձիասպորտի մրցաշարին.

## Խաղերի արդյունքներ
Իսպանիան, Շվեյցարիան և Նիդերլանդները իրենց պատվիրակությունները չէին ուղարկել Ավստրալիա օլիմպիական խաղերին մասնակցելու ի նշան բողոքի` խորհրդային զորքերի կողմից Հունգարիայում ապստամբության ճնշման (ավելի վաղ այդ երկրների ներկայացուցիչները հանդես էին եկել ձիասպորտի մրցաշարերին, որոնք օլիմպիական ծրագրով անցկացվում էին Ստոկհոլմում)։ Միայն ձիասպորտի մրցաշարերին հանդես էին եկել նաև Եգիպտոսի և Կամբոջայի մարզիկները։ Ձիասպորտի մրցաշարերը ստիպված էին անցկացնել Ստոկհոլմում և ոչ թե Մելբուռնում`Ավստրալիայում գործող կենդանիների ներմուծման խիստ կարանտինի պատճառով։

Այդ տարիներին դեռևս  չկային տարողունակ ինքնաթիռներ, որոնք կկարողանային կատարել հեռավոր թռիչքներ, այդ իսկ պատճառով ԽՍՀՄ հավաքականը, օլիմպիական խաղերին մասնակցելու համար, գնացքով մեկնեց Վլադիվոստոկ, որտեղ որոշ ժամանակ անցկացրեցին, որպեսզի ընտելանային Մելբուռնի ժամային գոտուն, որից հետո «Վրաստան» ջերմանավով ուղևորվեցին Ավստրալիա։

Մարմնամարզության մրցաշարերի ժամանակ 1 ժամվա ընթացքում 11 անգամ բարձրացրեցին  խորհրդային դրոշը և հնչեցրին խորհրդային օրհներգը։ ԽՍՀՄ մարզիկները նվաճեցին 11 ոսկե, 6 արծաթե և 5 բրոնզե մեդալներ, դառնալով բացարձակ չեմպիոներ։

Լողի միջազգային ֆեդերացիայի խորհրդաժողովի միջազգային տեխնիկական  կոմիտեի կազմում առաջին անգամ ընդգրկվել էին Խորհրդային Միության ներկայացուցիչներ. լող`Վ.Կիտաև, ջրագնդակ`Ա.Կիստյակովսկի, ջրացատկ`Ս.Եֆիմով։

Ջրագնդակի կիսաեզրափակչի ԽՍՀՄ-Հունգարիա  մրցափուլը չավարտվեց մասնակիցների զանգվածային ծեծկրտուքի պատճառով։

Լավագույն տասնյակի երկրները, որոնք առավելագույն  թվով մեդալ էին նվաճել.

## Խաղերը ֆիլատելիայի վրա

Պատկեր:Stamp of USSR 2025.jpg|Նիզակի նետում
Պատկեր:Stamp of USSR 2026.jpg|Վազք
Պատկեր:Stamp of USSR 2027.jpg|Սպորտային մարմնամարզություն
Պատկեր:Stamp of USSR 2028.jpg|Բռնցքամարտ
Պատկեր:Stamp of USSR 2029.jpg|Ֆուտբոլ
Պատկեր:Stamp of USSR 2030.jpg|Ծանրամարտ


## Գրականություն
* 
* 
* 

## Ծանոթագրություններ

## Տես նաև
ՄՕԿ-ի անդամների կոդերի ցանկ

Միջազգային օլիմպիական կոմիտե

Օլիմպիական խաղեր

Ամառային օլիմպիական խաղեր

Ամառային օլիմպիական խաղեր 2000-Սիդնեյ

## Արտաքին հղումներ
* 
* Отчет организационного комитета Олимпийских Игр 1956 года

Կատեգորիա:1956 սպորտում
Կատեգորիա:Ամառային օլիմպիական խաղեր
Կատեգորիա:Ամառային օլիմպիական խաղեր ըստ տարեթվի
Ավշային անոթներ

**Ավշային անոթներ** — անոթներ են՝ բաղկացած միաձուլված ավշային մազանոթներից, որով օրգանիզմում տեղի է ունենում ավշի արտահոսք հյուսվածքներից և օրգաններից դեպի երակային համակարգ (պարանոցի ստորին հատվածի խոշոր երակներ); ավշային համակարգի մի մասն են կազմում;

## Ուսումնասիրության պատմությունը
Մարդու ավշային անոթները առաջին անգամ ուսումնասիրվել և նկարագրվել են Ժան Պեկեի կողմից 1651 թվականին։ Ավշային անոթների, այդ թվում նաև փականների առավել մանրամասն նկարագիրը տվել է Ուլոֆ Ռուդբեկ ավագը 1653 թվականին։ Անվանումն առաջարկել է Թոմաս Բարտոլինը (Thomas Bartholin) 1653 թվականին։ 18-րդ դարի վերջում և 19-րդ դարում շարունակվում էր ավշային անոթների ուսումնասիրությունը։ 20-րդ դարում հնարավոր դարձավ ավշային համակարգի ուսումնասիրությունը Էլեկտրոնային մանրադիտակի օգնությամբ։

## Կառուցվածքը
Ավշային անոթի պատը կազմված է երեք շերտից. արտաքին՝ ներկայացված շարակցահյուսվածքային թաղանթով, միջին, որը կազմված է հարթ մկանային հյուսվածքի բջիջներից և ներքին՝ բաղկացած էնդոթելիոցիտներից։ Ավշային անոթներն ունեն փականներ, որոնց խնդիրը ծայրամասից դեպի կենտրոն ավշային հոսքի ապահովումն է։ Փականների միջև հեռավորությունը կարող է կազմել 2-15 մմ, այն կախված է անոթների տրամագծից։

Խոշոր ավշային անոթների պատերում առկա են նյարդային վերջավորություններ և մանր արյունատար անոթներ։

## Տեղադրվածությունը
### Դիրքի առանձնահատկությունները
Մկանների և ներքին օրգանների ավշային անոթները, որոնք կոչվում են խորը, հաճախ դուրս են գալիս արյունատար անոթների հետ միասին։
Մակերեսային ավշային անոթները գտնվում են ենթամաշկային երակների մոտակայքում։ Հոդի առջևում ավշային անոթները բաժանվում են, հոդից հետո կրկին միանում։

Իրար միանալով ավշային անոթներն առաջացնում են ցանց։

### Օրգաններ, որոնցում ավշային անոթներ չկան
Ավշային անոթները ներթափանցում են գրեթե բոլոր հյուսվածքները և օրգաններ։ Բացառություն են կազմում ընկերքը, թաղանթները՝ աչքի, ոսպնյակի, պարենքիմի փայծաղի, աճառի, մաշկային էպիդերմիսը և լորձաթաղանթների էպիթելային ծածկույթները։

2015 թվականին գիտնականները (պրոֆեսոր Ջոնաթան Կիպնիսը, PhD, UVA Department of Neuroscience, UVA's Center for Brain Immunology and Glia) բացահայտել են, որ գլխուղեղում կա ավշային համակարգ։ Ավելի վաղ համարվում էր, որ ավշային համակարգը կապված չէ կենտրոնական նյարդային համակարգի հետ։

## Ծանոթագրություններ

## Արտաքին հղումներ

Կատեգորիա:Անատոմիա
Միքքի Էքքո

**Ջոն Սթիվեն Սադաթ** (, ), հայտնի է **Միքքի Էքքո** () բեմական կեղծանվան տակ, ամերիկացի երաժիշտ և ձայնային պրոդյուսեր Նեշվիլից, որը ստորագրված է Interscope Records լեյբլին։ Նա առավել հայտնի է իր մասնակցությամբ Ռիհաննայի 2013 թվականի «Stay» սինգլին՝ որպես հեղինակ և հրավիրված երգիչ։ Այս երգն ընդգկրվել է բազմաթիվ երկրների չարթերում, դառնալով Էքքոյի առաջին նյութը, որը կարողացել է նման արդյունքի հասնել։ 2015 թվականի հունվարին Միքքին թողարկել է իր դեբյուտային՝ «Time» ստուդիական ալբոմը RCA Records-ի միջոցով։ Իր երկրորդ՝ «Fame» ալբոմը նա թողարկել է 2018 թվականի նոյեմբերին Interscope Records-ի միջոցով։

## Վաղ կյանք
Ջոն Սթիվեն Սադաթը ծնվել է Լուիզիանայում։ Նա անհանգիստ մանկություն է ունեցել, լինելով քարոզչի որդի և ճանապարհորդելով Ամերիկայի հարավով։ Հաստատվելով Միսսիսիպի նահանգի Թյուփելո քաղաքում և որքան հնարավոր է գոսպել երաժշտություն ուսումնասիրելով, նա տեղափոխվել է Թենեսի նահանգի Նեշվիլ քաղաք և սկսել է հանդես գալ տարբեր երաժշտական խմբերում։ Էքքոն սկսել է այլ արտիստների համար երգեր գրել, սակայն ավելի ուշ հասկացել է, որ ինքն էլ ցանկանում է երգիչ դառնալ։ 2009 թվականի փետրվարի 15-ին նա թողարկել է իր առաջին՝ «Strange Fruit» մինի ալբոմը, որը կազմված է եղել իր կողմից գրված հինգ երգերից, որոնցից շատերն ա կապելլա էին։ Հետագայում Էքքոն Նեշվիլի մասին ասել է․ որ իրեն «բախտ է վիճակվել լինել նման սիրող և հյուրընկալ քաղաքում»։ 2009 թվականի սեպտեմբերից նա շրջագայում է Նեշվիլում գործունեությունը ծավալող Ten Out of Tenn երաժշտական խմբի հետ։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Որպես հիմնական արտիստ

#### Որպես մասնակցող արտիստ

#### Որպես հրավիրված արտիստ

## Ծանոթագրություններ

## Արտաքին հղումներ
* Պաշտոնական կայք 
* Myspace

Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:RCA Records-ի արտիստներ
Կատեգորիա:Ամերիկացի ալտերնատիվ ռոք երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի երգիչներ
Կատեգորիա:Ամերիկացի փոփ երաժիշտներ
Կատեգորիա:Ամերիկացի փոփ երգիչներ
Կատեգորիա:Բեմական կեղծանուններ
Զաք Վուդլի

**Զաքարիա Վինսոն Զաք Բուդլի** ( ), ամերիկացի պարող և խորեոգրաֆ, «Glee» հեռուստասերիալի փոխպրոդյուսեր և գլխավոր խորեոգրաֆ։

## Կենսագրություն
Զաքարիա Վինսոն Բուդլին ծնվել է 1977 թվականին ապրիլի 27-ին Տեխաս նահանգի Մեսկվիտ քաղաքում։ Նա ունի երեք եղբայր՝ Մեթը, Բյուն և Սլեյդը, որոնք նույնպես զբաղվել են պարով։ Իր կյանքի մեծ մասն անցկացրել է իր մոր՝ Վիքի Վուդմանի պարային ստուդիայում։ 1995 թվականին ավարտել է *Poteet High School*-ը։ Նրա համար քվեարկել են որպես «Ամենահայտնի տղայի»՝ անվանելով Զաքին «պարոն Պոտիտ»։ Բուդլին ընդունվել է Հյուսիսային Տեխասի համալսարան, սակայն շուտով մեկնել է Լոս Անջելես, որպեսզի նվիրվի պարին։ Այնտեղ *Performing Arts Academy* ընդունվելով նա ստացել է ամբողջական կրթաթոշակ․ պայմանագրով նա չէր կարող մասնակցել կողմանկի նախագծերի պայմանագրի ժամկետի ընթացքում։

## Կարիերա
12 տարեկանում նա առաջին անագամ հայտնվել է «Pop Rocks» գովազդում։ Դրանից հետո աշխատել է Դալլասի Կիմ Դոուսոն ստուդիայում և հաղթել է *UIL* նահանգի մրցումներին, ինչպես նաև խաղացել է դպրոցական բեմադրությունում։ Նաև մի քանի անգամ հայտնվել է «Old Navy», «Exxon», «Sony» և «Abracat.com» գովազադային տեսահոլովակներում։ Գործակալ Վուդլին մշտապես Լոս Անջելեսում աշխատանք է ունեցել, նա մասնակցել է այնպիսի կատարողների շրջագայություններին, ինչպիսիք էին Մադոննան, Լիեն Ռայմսը և Մենդի Մուրը։ Հայտվել է «Pinch Me» խմբի «Barenaked Ladies» և կատարող Chayanne-ի «Boom Boom» տեսահոլովակներում։

Եղել է Glee հեռուստասերիալի փոխպրոդյուսեր և գլխավոր խորեոգրաֆ, ինչպես նաև «The Glee Project» նախագծի մրցավարներից և բեմադրիչներից մեկը։ Զաքը զբաղվում է դերասանական արհեստի յուրացմամբ։

## Ֆիլմագրություն
### Դերասան

Նկարահանվել է նաև «Նիկի» սիթքոմում։

### Խորեոգրաֆիա

## Ծանոթագրություններ

## Արտաքին հղումներ
* Официальный сайт
* 
* Зак Вудли на Twitter

Կատեգորիա:1977 ծնունդներ
Կատեգորիա:Ամերիկացի խորեոգրաֆներ
Կատեգորիա:Ամերիկացի պարողներ
Կատեգորիա:Ապրիլի 27 ծնունդներ
Ալիս Լիդել (լուսանկար)

**«Ալիս Լիդել»** (, այս անվանմամբ է նկարը հիշատակվել Փրինսթոնի համալսարանի գրադարանում, որտեղ պահվում է։ Երբեմն որպեսզի ընդգծվի լուսանկարի առանձնահատկությունը, այն անվանվում է նաև «Ալիս Լիդելը և ձարխոտը» (), իսկ այս լուսանկարների որոշ տարբերակներ մի քանի հրատարակություներում տպվել են «Alice P. Liddell (fern)», «Alice Liddell», «Alice P. Liddell with Fern», «Alice Liddell Seated Beside a Potted Fern» անվանումներով), անգլիացի գրող և լուսանկարիչ Լուիս Քերոլի (Չառլզ Լյուտվիջ Դոջսոն) 1860 թվականի բեմադրական լուսանկարը, որտեղ պատկերված է Ալիս Պլեզենս Լիդելը (1852—1934)։ Այս լուսանկարի հատվածը գրողը սոսնձել է իր «Ալիսի արկածները գետնի տակ» գրքի («Ալիսը Հրաշքների աշխարհում» գրքի նախնական տարբերակը, որը նվիրել էր Ալիս Լիդելին 1864 թվականին) ձեռագիր տարբերակի վերջին էջին։

## Պատկերասրահ

Պատկեր:Alice's Adventures in Wonderland, illustrated by Carroll for Alice Liddell, last page (0).jpg|Լուիս Քերոլ. «Ալիսի արկածները գետնի տակ» (նախնական տարբերակ) գրքի ձեռագրի ամփոփիչ էջը
Պատկեր:Alice's Adventures in Wonderland, illustrated by Carroll for Alice Liddell, last page.jpg|Լուիս Քերոլ. «Ալիսի արկածները գետնի տակ» ձեռագրի ամփոփիչ էջը
Պատկեր:Alice Liddell by Lewis Carroll (Charles Lutwidge Dodgson).jpg|Լուիս Քերոլ. Ալիս Լիդել, 1860, Դիմանկարների ազգային պատկերասրահում լուսանկարի տարբերակը, 2002NPG P991(8)
Պատկեր:Alice Liddell Lewis Carroll Album III.jpg|Լուիս Քերոլ. Ալիս Լիդել, 1860 (Z-PH-LCA-III.70)
Պատկեր:Sothebys LDN, 2001 “Alice” sale (lot 6).jpg|Լուիս Քերոլ. Ալիս Լիդել, 1860 (գունաներկված տարբերակ, Sothebys LDN, 2001, lot 6)


## Տես նաև
* Լուիս Քերոլն ու լուսանկարչական արվեստը

## Ծանոթագրություններ

## Գրականություն
* 
*
* 
* 
* 
* 
* 

Կատեգորիա:1860 թվականի լուսանկարներ
Կատեգորիա:Լուիս Քերոլի լուսանկարներ
Սուրբ Մարգարիտայի եկեղեցի

**Սուրբ Մարգարիտայի եկեղեցի** Վեստմինստերում (*St Margaret’s, Westminster*), ուշ գոթական եկեղեցի Վեստմինստերյան աբբայության տարածքում, որը ֆասադով նայում է Պարլամենտական հրապարակին։ Վեստմինստերյան պալատի և աբբայության հետ պատկանում է Համաշխարհային Ժառանգությանը։

## Պատմություն
Եկեղեցու պատմությունն սկսվում է 12-րդ դարում, երբ բենեդիկտինցիները Լոնդոնում կառուցեցին առաջին եկեղեցին` հանուն Մարգարիտա Անտիոքցու։ Այն վերակառուցվել է առաջին Թյուդորների օրոք (1486-1523 թվականներին), իսկ 17-րդ դարում պուրիտանների պնդմամբ դարձավ ծխական եկեղեցի բրիտանական պարլամենտի անդամների համար։ 1730-ականներին տաճարը երեսպատվեց բաց գույնի փորթլենդյան կրաքարով, աշտարակներից մեկը ենթարկվեց վերակառուցման։ 19-րդ դարում եկեղեցուն կցվեցին նարտեքսներ, բոլորովին թարմացվեց նրա ինտերիերը։

## Հայտնի մարդիկ
Սբ. Մարգարիտայի եկեղեցում են թաղված Ուիլյամ Քեքստոնը և Ուոլթեր Ռելին, ինչի մասին հիշեցնում են ձևավոր վիտրաժները նրանց պատկերներով։ Այստեղ թաղված է նաև հոգևորական, Հենրիխ 7-րդի և Հենրիխ 8-րդի բժիշկ Ջոն Չամբերը։ Ըստ ավանդույթի, այստեղ պսակադրվել են անգլիական արիստոկրատիայի շատ սերունդներ` նրանց թվում նաև Ուինստոն Չերչիլը։ Հայտնի է եկեղեցական երգեհոնը։

## Ծանոթագրություններ

## Արտաքին հղումներ
* Церковь на сайте Вестминстерского аббатства 

Կատեգորիա:1486 թվականին հիմնադրված կառույցներ
Կատեգորիա:1523 թվականին կառուցված շենքեր
Կատեգորիա:Անգլիայի եկեղեցիներ
Կատեգորիա:Լոնդոնի շենքեր և կառույցներ
Կատեգորիա:Համաշխարհային ժառանգություն Միացյալ Թագավորությունում
Անգելոս Բասինաս

**Անգելոս Բասինաս** (, ), հույն ֆուտբոլիստ, կիսապաշտպան, Հունաստանի ազգային հավաքականի նախկին կապիտան։

## Ակումբային կարիերա
Կարիերան սկսել է իր հայրենիքում՝ «Պանաթինաիկոս» ֆուտբոլային ակումբում, որի կազմում խաղացել է տասը տարի, երկու անգամ իր թիմով դարձել է Հունաստանի չեմպիոն, իսկ մեկ անգամ՝ նվաճել Հունաստանի ֆուտբոլի գավաթը։ 2006 թվականի ձմռանը Բասինասը տեղափոխվել է Իսպանական «Մալյորկա»։ Նրա համար պայքարում էին նաև «Բիրմինգհեմ Սիթիի», «Էվերթոն», «ԱԵԿ Աթենք» և «Օլիմպիակոս» ֆուտբոլային ակումբները։ Ինչպես առաջին, այնպես էլ երկրորդ մրցաշրջանում Բասինասը հաջողությամբ է դրսևորվել, սակայն պայմանագրի ժամկետն ավարտվելուց հետո այն չի թարմացրել և հեռացել է ակումբից։ 2008 թվականին վերադարձել է հայրենիք, որտեղ սկսել է խաղալ «ԱԵԿ»-ում, 14 համարի ներքո։ Ակումբը հաջողությամբ հանդես չէր գալիս, ուստի Բասինասը շուտով տեղափոխվել է Անգլիա՝ «Պորտսմուտ» ֆուտբոլային թիմ։ Մարզիչ Թոնի Ադամսի գլխավորությամբ, որը Բասինասին հրավիրել էր ակումբ, ֆուտբոլիստը պարբերաբար մասնակցում էր թիմի  հիմնական կազմում, սակայն, երբ մարզիչը փոխվել է, Բասինասը հայտնվել է պահեստայինների նստարանին։ Հաջորդ մարզիչը՝ Աբրահամ Գրանտը, ավելի շատ խաղային ժամանակ է վստահել Բասինասին, քան իր նախորդը, որի արդյունքում ֆուտբոլիստի օգնությամբ ակումբը հասնել է Անգլիայի գավաթի խաղարկության եզրափակիչ, որտեղ սակայն պարտվել է «Չելսիին»։ Դժբախտաբար շուտով ակումբը դուրս է մնացել Պրեմիեր լիգայից, և Բասինասը ստիպված էր որոնել նոր ակումբ, որն էլ հանդիսացել է ֆրանսիական «Առլ-Ավինյոն» թիմը։

## Հունաստանի հավաքականում խփած գոլեր

## Նվաճումներ
«Պանաթինաիկոս»
* Հունաստանի Սուպերլիգայի հաղթող, 1996, 2004 թվական
* Հունաստանի ֆուտբոլի գավաթակիր, 2004 թվական
Հունաստանի ֆուտբոլի ազգային հավաքական
* Եվրոպայի չեմպիոն. 2004 թվական

## Ծանոթագրություններ

## Արտաքին հղումներ
* 
* 
* Официальный сайт Ангелоса Басинаса

Կատեգորիա:Անգլիայի լեգեոներ ֆուտբոլիստներ
Կատեգորիա:Արլ-Ավինյոնի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի Եվրոպայի չեմպիոններ
Յոդենսավաննա

**Յոդենսավաննա** (), լքված հրեական ավան և գերեզմանատան տարածք Սուրինամում, որը նշանավորում է Արևմտյան կիսագնդի եվրոպական գաղութացման կարևոր փուլը։ Յոդենսավաննայի ավերված սինագոգը Հարավային Ամերիկայի ամենահին սինագոգն է:

Իսպանական ինկվիզիցիայից փախած հրեաներին Սուրինամում ջերմորեն են ընդունել նախ բրիտանական, այնուհետև՝ հոլանդական գաղութային իշխանությունները։ Որպես հրեա վերաբնակիչներին գրավելու պետական քաղաքականության մաս՝ հրեաներին տրվել են հատուկ արտոնություններ՝ կրոնի ազատություն, հողերի և անշարժ գույքի սեփականության իրավունք։

1665 թվականին Յոդենսավաննայում կառուցվել է սինագոգ և գերեզմանատուն։ 1674 թվականին հրեաները հրավիրել են առաջին ռաբբիին՝ Իսահակ Նետոյին։ Սուրինամի հրեական համայնքի ծաղկումն սկսվել է 1680-ական թվականներին, երբ հրեա Սամուել Նասին ստացել է Սավաննան՝ Սուրինամի ափերի մոտ գտնվող մի փոքրիկ կղզի։ 17-րդ դարի վերջին Յոդենսավաննայի բարգավաճող գյուղատնտեսական բնակավայրում բնակվում էր մոտ 600 մարդ, որոնց պատկանում էին ավելի քան 40 պլանտացիաներ ստրուկներով, որոնց ընդհանուր թիվը գերազանցում էր 9000 մարդը։ Բացի Սուրինամի հոլանդական գաղութի կյանքում հրեական համայնքի ունեցած տնտեսական դերից, նրանք ունեցել են նաև ռազմական կարևոր դեր։ Բնակավայրի անմիջական հարևանությամբ գտնվել են «Post Gelderland» մատակարարման ռազմական պահակակետը։

18-րդ դարի կեսերից Յոդենսավաննայում ապրող հրեաների մեծ մասը տեղափոխվել է մայրաքաղաք Պարամարիբո` շաքարեղեգի պահանջարկի անկման պատճառով․ 1790 թվականին նրա բնակչությունը ստրուկների հետ միասին կազմել է շուրջ 22 մարդ, 19-րդ դարի սկզբին՝ տասից էլ քիչ։ 1832 թվականին տեղի ունեցած մեծ հրդեհից հետո բնակավայրը վերջնականապես լքվել է։

Ներկայում Յոդենսավաննայից պահպանվել են Berache ve Shalom սինագոգի ավերակներն ու երեք գերեզմանատուն, որտեղ շիրմաքարերի գրությունները հիմնականում եբրայերեն են և պորտուգալերեն։ Կասիպորայի գերեզմանատան ամենահին գերեզմանը թվագրվում է 1667 թվականով, իսկ ընդհանուր առմամբ գերեզմանատան տարածքում կա մոտ 450 գերեզման։ Շիրմաքարերի մեծ մասը պատրաստված է մարմարից, մնացածը՝ աղյուսից։

Պատմաբան Նատալի Զեմոն Դևիսն ուսումնասիրել է 18-րդ դարի Յոդենսավաննայի կյանքը՝ ուշադրությունը կենտրոնացնելով Դևիդ Իսահակ Քոհեն Նասիի (ծնվ․՝ 1747) և հրեական համայնքում սևամորթների ու սպիտակամորթների հարաբերությունների վրա։ 2016 թվականին տպագրված նրա «Regaining Jerusalem» հոդվածում մանրամասն նկարագրվել է Փեսախի տոնումը Յոդենսավաննայում։

## Ծանոթագրություններ

## Արտաքին հղումներ
* Յոդենսավաննան ՅՈՒՆԵՍԿՕ-ի կայքում 

Կատեգորիա:Համաշխարհային ժառանգություն Սուրինամում
Կատեգորիա:Հրեական գերեզմանոցներ
Կատեգորիա:Սուրինամի բնակավայրեր
Շապադա դուս Վեադեյրուս

**Շապադա դուս Վեադեյրուս** (), ազգային պարկ Բրազիլիայում, ՅՈՒՆԵՍԿՕ-ի Համաշխարհային ժառանգության օբյեկտ (2001)։ Դա հնագույն սարավանդ է, որի տարիքը 1,8 միլիարդ տարի է։ Աշխարհագրական տեսանկյունից այգին գտնվում է Գոյաս նահանգում։ Այն հիմնադրվել է 1961 թվականի հունվարի 11-ին՝ 6250 կմ² տարածքով։ Հետագա տարիներին այգու տարածքը բազմիցս կրճատվել է և ներկայում կազմում է 650 կմ²։ 2017 թվականի հունիսին Բրազիլիայի նախագահ Միշել Թեմերը հայտարարել է այգու տարածքը մինչև 2400 կմ² ընդարձակելու մասին։

## Ֆիզիկաաշխարհագրական բնութագիր
Տարեկան միջին ջերմաստիճանը 24-26 աստիճան է։ Նվազագույնը լինում է 4-8 աստիճան, իսկ առավելագույնը՝ 40-42:

Սարավանդը, որի վրա գտնվում է այգին, գտնվում է ծովի մակարդակից 600-ից 1650 մ բարձրության վրա։ Այն Կենտրոնական Բրազիլիայի ամենաբարձր հարթավայրն է։ Գերիշխող լեռնագագաթը Սեռա դա Սանտանան է (1691 մ)։ Լեռները կազմված են քվարցից, որոշ տեղերում երևում են բյուրեղները։ Կան մեծ թվով ջրվեժներ, որոնցից ամենամեծը՝ Ռիո Պրետո ջրվեժը, ունի 120 մ բարձրություն։

Այգում կան ավելի քան 25 տեսակ խոլորձներ, արմավենիներ, պղպեղազգիներ և այլն։ Կենդանիներից և թռչուններից հանդիպում են յագուարներ, ճահճային եղջերուներ, գետակինճեր, զրահակիրներ, տուկաններ, անգղեր։

## Պատկերասրահ

Պատկեր:Veadeiros1 leofleck.jpg|Բուսականությամբ ծածկված լանջեր
Պատկեր:Veadeiros2 leofleck.jpg|Ջրվեժներից մեկը
Պատկեր:Veadeiros3 leofleck.jpg|«Լուսնի հովիտ»


## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:1961 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բրազիլիայում
Պոլ Բիտտի

**Պոլ Բիտտի** (, ), ամերիկացի գրող։ 2016 թվականին արժանացել է Բուքերյան մրցանակին՝ «Վաճառող արարած» վեպի համար։

## Վաղ տարիներ և կրթություն
Ծնվել է 1962 թվականին Լոս Անջելեսում, Բրուլլինյան քոլեջից ստացել է կերպարվեստի մագիստրոսի կոչում և Բոստոնի համալսարանից՝ հոգեբանության մագիստրոսի կոչում։

## Կարիերա
1990 թվականին Բիտտին հաղթեց Poetry Slam պոետական մրցույթում։ Մրցույթում հաղթելու համար մրցանակներից մեկն էր *Big Bank Take Little Bank* բանաստեղծությունների առաջին ժողովածուի հրատարակումը (1991 թ.): Այնուհետև հաջորդեց բանաստեղծությունների մեկ այլ գիրք՝ *Joker, Joker, Deuce* (1994 թ.):

Նրա առաջին վեպը՝ *The White Boy Shuffle* («Սպիտակամորթ տղայի խորամանկությունը») (1996), *[[Նյու Յորք Թայմս]]ում* (*The New York Times*) դրական ակնարկ ունեցավ Ռիչարդ Բերնստեյնի կողմից, ով գիրքը անվանեց «երգիծական ջերմության պայթյուն սև ամերիկյան կյանքի տաղանդավոր սրտից»։ Նրա երկրորդ վեպը՝ *Tuff*-ը (2000), դրական ակնարկ ստացավ Թայմ (Time) ամսագրից։ 2006 թվականին Բիտտին խմբագրեց աֆրոամերիկյան հումորի անթոլոգիա *«Hokum»* անունով և նույն թեմայով հոդված գրեց Նյու Յորք Թայմսում։

2015 թվականին իր «Վաճառող արարած» *[https://book24.ru/product/prodazhnaya-tvar-1771766/ Продажная тварь]* վեպում Բիտտը պատմում է քաղաքային ֆերմերի մասին, որը փորձում է գլխավորել ստրկությանը Լոս Անջելեսի մնացած տարածքում։ Էլիզաբեթ Դոննելլին մեկնաբանել է այս վեպը գրելով The Guardian-ում, որ դա «գլուխգործոց է, որը դարձնում է Բիտտիին ամերիկացի ամենազվարճալի գրողը»։ Գիրքը ստեղծելու համար Պոլ Բիտտիին հինգ տարի պահանջվեց

 վեպը 2015 թվականին ստացավ Ազգային գրքային քննադատների շրջանակի մրցանակ և 2016 թվականին Բուքերյան մրցանակ։ Բիտտին դարձավ առաջին ամերիկացին, ով շահեց Բուքերյան մրցանակ (նախկինում Բուքերյան մրցանակ ստանում էին գրողներ միայն Մեծ Բրիտանիայից, Իռլանդիայից և ՄԱԿ-ի անդամներից)։ Ռուսաստանում գիրքը հրատարակվել է «Эксмо» հրատարակչության կողմից 2017 թվականին։

## Ստեղծագործական աշխատանքներ
### Պոեզիա
* Big Bank Take Little Bank (1991). Nuyorican Poets Cafe Press. 
* Joker, Joker, Deuce (1994). 

### Արձակ ստեղծագործություններ
* The White Boy Shuffle (1996). 
* Tuff (2000). Alfred A. Knopf.  Slumberland (2008). Bloomsbury USA, 
* Продажная тварь (The Sellout) (2015). New York: Farrar Straus Giroux. London: Oneworld Publications, 2016.  (hardback), 978-1786070159 (paperback)

### Ժողովածուներ
* Hokum: An Anthology of African-American Humor (2006). Bloomsbury USA. 

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի տղամարդ վիպասաններ
Կատեգորիա:Բոստոնի համալսարանի շրջանավարտներ
Կատեգորիա:Բուքերյան մրցանակի դափնեկիրներ
Մուրադ Մուրադյան (ազատամարտիկ)

**Մուրադ Տելեմակի Մուրադյան**, (), հայ բժիշկ-ազատամարտիկ, Նիկոլ Դուման կամավորական ջոկատի անդամ, Արցախյան առաջին պատերազմի մասնակից։

## Կենսագրություն
Մուրադ Մուրադյանը ծնվել է Կիրովական քաղաքում։ 1970-1980 թվականներին սովորել և ավարտել է Կիրովականի թիվ 29 միջնակարգ դպրոցը։ Դպրոցական տարիներից Մուրադը զբաղվել է ըմբշամարտով, սովորել է նվագել երաժշտական տարբեր գործիքներ։ Տեղեկություններ, նկարներ է հավաքել Եղեռնի, Հայ դատի, բոլոր ժամանակների ազգային-ազատագրական շարժումների վերաբերյալ, ալբոմներ կազմել։

Դպրոցն ավարտելուց հետո որոշել է մեկնել Լենինգրադ, ընդունվել ռազմաբժշկական ակադեմիա՝ իրականություն դարձնելով իր նվիրական երազանքը, բայց, ի վերջո, տեղի տալով ծնողների խնդրանքին՝ Մուրադը հրաժարվել է Լենինգրադ մեկնելու իր որոշումից։
 
1982-1984 թվականներին ծառայել է խորհրդային բանակում։ 1987 թվականին ընդունվել է Երևանի պետական բժշկական համալսարանի մանկաբուժության ֆակուլտետ։

1988 թվականից բժշկական ինստիտուտի՝ Արցախյան շարժման նախաձեռնող խմբի անդամ էր։ 1990 թվականին կազմակերպել և մի քանի ակտիվիստների հետ ստեղծել է բուժակ-հրաձիգների պատրաստման և մարտական ջոկատների համալրման խմբեր, ապա «Հայկազուններ» մասնաճյուղը։ 1991 թվականին անդամագրվել է «Նիկոլ Դուման» երկրապահ կամավորական ջոկատին, որի կազմում մինչև հրադադարը մասնակցել է Հայաստանի սահմանամերձ գյուղերի և Լեռնային Ղարաբաղի ինքնապաշտպանական, ազատագրական մարտերին։

1996 թվականին ծառայության է անցել Հայաստանի պաշտպանության նախարարության ռազմաբժշկական վարչությունում՝ որպես վարչության պետի տեղակալ։

Զոհվել է 1996 թվականի մարտի 11-ին՝ ծառայողական պարտականությունները կատարելիս, Տավուշի սահմանամերձ շրջանում։

## Պարգևներ
Հետմահու պարգևատրվել է «Արիության համար» մեդալով։

## Հիշատակ
Սեպտեմբերի 8-ին Երևանի պետական բժշկական համալսարանում բացվել է բժիշկ-ազատամարտիկ Մուրադ Մուրադյանի անվան լսարանը։

Հայաստանի Լոռու մարզի Ջիլիզայի միջնակարգ դպրոցը անվանվել է Մուրադ Մուրադյանի անունով։

## Ծանոթագրություններ

Կատեգորիա:Արիության մեդալակիրներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Եռաբլուր պանթեոնում թաղվածներ
Կատեգորիա:Հայ ազատամարտիկներ
Կատեգորիա:Հայ բժիշկներ
Ռոզալի Դյուտե

**Ռոզալի Դյուտե**, լրիվ անունը՝ **Կատրին-Ռոզալի Ժերար Դյուտե** (ֆրանսերեն՝ **Catherine-Rosalie Gerard Duthé**, ), 18-19-րդ դարերի ֆրանսիացի նշանավոր կուրտիզանուհի, դերասանուհի, բնորդուհի, հուշագրությունների հեղինակ։ Ընկերակցել է ֆրանսիական արքաների, եվրոպական բարձրաստիճան ազնվականների։ Նրան բնութագրում են որպես «նոր դարաշրջանի առաջին բութ շիկահերուհու»։ Դյուտեին հաճախ են առաջարկել, որ համաձայնի նկարվելու, ընդ որում՝ նաև լրիվ կամ մասնակի մերկ։ Թանգարաններում ու մասնավոր հավաքածուներում կարելի է տեսնել նրա պատկերով բազմաթիվ նկարներ, որ վրձնել են կլասիցիմի և վաղ ռոմանտիզմի անվանի ներկայացուցիչներ համարվող նկարիչներ Ժան Օնորե Ֆրագոնարը, Անրի-Պիեռ Դանլուն, Շառլ-Ամեդե Ֆիլիպ վան Լոոն, Ֆրանսուա Յուբեր Դրուեն, Լուի Պերենը, Պիեռ Պոլ Պրյուդոնը, Ժակ-Անտուան-Անրի Լըմուանը, Ժան-Ֆրեդերիկ Շալլը և այլք։ Շիկահեր գեղեցկուհու կիսանդրին կերտել է ֆրանսիացի մեծահամբավ քանդակագործ Հուդոնը։ Նրան իր «Բնավորություններ և անեկդոտներ» գրքում հիշատակել է Շամֆորը։

## Կենսագրություն
Ռոզալին ծնվել է վերսալյան պալատի ծառայողի ընտանիքում, դաստիարակվել է վանքում։ 1767 թվականին ընդունվել է փարիզյան օպերայի բալետային խումբ։ 1786 թվականին տեղափոխվել է Լոնդոն, ելույթներով հանդես եկել թատրոնում, ձեռք բերել լայն ճանաչում ու համբավ, բազմաթիվ երկրպագուներ ու հովանավորներ, որոնց շարքում էին ֆինանսիստ Ջորջ Ուինդեմը, բանկիր Ժան Ֆրեդերիկ Պեռեգոն, Ֆիլիպ Էգալիտեն,ապագա թագավոր Կալ Տասներորդը...

Մահացել է 82 տարեկան հասակում, մոռացության մատնված։ Թաղվել է Փարիզի Պեր Լաշեզ գերեզմանատանը։

## Հուշագրություններ
* Souvenirs de mlle Duthé de l’Opéra (1748—1830). Paris: L. Michaud, 1909

## Գրականություն
* Blanc O. Portraits de femmes, artistes et modèles au temps de Marie-Antoinette. Paris: Didier Carpentier, 2006

## Պատկերասրահ


File:Danloux-duthe.jpg|Նկարիչ՝ Անրի-Պիեռ Դանլու (1792)
File:Rosalie Duthé by Périn-Salbreux.jpg|Նկարիչ՝ Լուի Պերեն-Սալբրո''
Claude-Jean-Baptiste-Hoin-xx-Presumed-Portrait-of-Mademoiselle-Rosalie-Duthe.jpg|



## Ծանոթագրություններ

## Արտաքին հղումներ
* Retratos de Rosalie Duthé, página visitada em 10 de abril de 2013. 
* Биографический очерк о Дюте // Henri Lyonnet. Les Comédiennes. / Vol. 4 de La Vie au dix-huitième siècle. — Paris, Éditions Marcel Seheur, 1930.

Կատեգորիա:Ֆրանսիացի դերասանուհիներ
Կատեգորիա:Ֆրանսիացի մոդելներ
Կատեգորիա:Ֆրանսիացի պարուհիներ
Ազգային եկեղեցի

[thumb|250px|[Դանիայի եկեղեցի՝ Հոլտեի ծխական եկեղեցի, Դաննեբրոգ]]

**Ազգային եկեղեցին** քրիսոտոնեական եկեղեցի է՝ կապված որոշակի էթնիկ խմբի կամ պետության հետ։ Այդ գաղափարը հատկապես քննարկվել է 19-րդ դարում ՝ ժամանակակից ազգայնականության առաջացման ժամանակ։

Սամուել Քոլրիջը 1828 թվականի եկեղեցու և պետության հարցը քննարկող նախագծում գրել է․ 
:«Նախքան *Քրիստոնեական* եկեղեցու հիմնադրումը ազգային եկեղեցին կարող էր գոյություն ունենալ և գոյություն ունենալ առանց քրիստոնեության, և դրա վառ ապացույցն էր՝  [...] հրեական սահմանադրության Լևիտիկյան եկեղեցին [և] կելտական Դրուիդների եկեղեցիները»:

Ջոն Ուորդսվորթը՝ Սալիսբերիի եպիսկոպոսը, 1911 թվականին գրել է Շվեդիայի ազգային եկեղեցու մասին՝  Շվեդիայի եկեղեցին և Անգլիայի եկեղեցին ներկայացնելով համապատասխանաբար շվեդացիների և անգլիացիների ազգային եկեղեցիներ։ Լեյքը 1987 թվականին հետևում է Անգլիայի XVI դարի պրեսբիտերականության զարգացմանը «բարեպաշտ փոքրամասնության» կարգավիճակով, որն ինքնին շրջապատված է բնակչության կոռումպացված և թշնամական զանգվածով, և որն էլ տանում էր դեպի «իսկական ազգային եկեղեցի»։

Ազգային եկեղեցու գաղափարը կենդանի է մնում մասնավորապես Անգլիայի և Սկանդինավիայի բողոքականության մեջ։ Չնայած, Անգլիայի համատեքստում, ազգային եկեղեցին շարունակում է մնալ ընդհանուր նշանակություն Անգլիայի Եկեղեցու համար, Սկանդինավիայի լութերական որոշ «ժողովրդական եկեղեցիներ», որոնք բնութագրվում են որպես ազգային եկեղեցիներ էթնիկ իմաստով, ի տարբերություն պետական եկեղեցու գաղափարի, առաջացել է 19-րդ դարի երկրորդ կեսին ՝ Գրունդտվիգի առաջնորդության ներքո։
։ Այնուամենայնիվ, այն երկրներում, որտեղ պետական եկեղեցին (նաև հայտնի է որպես հանրաճանաչ եկեղեցի) ունի քաղաքացիների մեծամասնության հետևորդներ, պետական եկեղեցին կարող է նաև լինել ազգային եկեղեցի  և կարող է այդպիսին հռչակվել կառավարության կողմից, օրինակ՝ Դանիայի եկեղեցին, Հունաստանի եկեղեցին, Իսլանդիայի եկեղեցին և Հայաստանի եկեղեցին։

## Երկրների և տարածաշրջանների ազգային եկեղեցիները

### Էթնիկ խմբեր

## Քննադատություն
Կառլ Բարթը դատապարտեց քրիստոնեական Աստծուն «ազգայնացնելու» միտումը, մանավանդ Առաջին համաշխարհային պատերազմում այլ քրիստոնյա ժողովուրդների դեմ պատերազմը պատժող ազգային եկեղեցիների համատեքստում ։

## Տես նաև

* Քաղաքացիական կրոն
* Եպիսկոպոսական համաժողով
* *[[Աստված և պետությունը]]*
* Ազգային Աստված
* Ֆիլետիզմ
* Պետական կրոն

## Նշումներ

## Ծանոթագրություններ

## Գրականություն
* Ուիլյամ Ռիդ Հանթինգթոն «Ազգային եկեղեցի» Բեդելի դասախոսություններ, 1897։

Կատեգորիա:Քրիստոնեական տերմիններ
Կատեգորիա:Ազգային եկեղեցիներ
Կատեգորիա:Ազգային կրոն
Նադիր շահի կովկասյան արշավանքներ

**Նադիր շահի կովկասյան արշավանքներ 1734—1735 թվականներին**՝ Թուրք-պարսկական պատերազմի վերջին խոշոր արշավանքը, որը վերջացել է պարսիկների հաղթանակով և նրանց կողմից գրեթե ողջ Կովկասի գրավմամբ։

## Ռազմավարական ենթատեքստ

Կովկասը օսմանյան տիրապետության տակ է անցել 1722 թվականին, որը պայմանավորված էր Սեֆյանների պետության կործանման հետ։ Նադիր շահի առաջին հաջողությունը եղել է 1734 թվականի օգոստոսին Շիրվանի վերադարձը Շամախի մայրաքաղաքով, որից հետո պարսկական զորքերը շարժվեցին դեպի արևմուտք և պաշարեցին Գանձակը։ Գանձակի տասնչորսհազարանոց կայազորը ապահովեց քաղաքի պաշտպանությունը։ Այն բանից հետո երբ Թահմասփ-խան Ջալայերը ցրեց օսմանյան զորքերը դեպի հարավ-արևելք Նադիրը շարժվեց դեպի արևմուտք և ևս մեկ խորտակիչ հարված հացրեց օսմանյան բանակին։

Ավարստանի հյուսիսային լեռներում ձմեռելը սարսափելի կլիներ այդ պատճառով Նադիրը որոշեց թեքվել դեպի արևմուտք և պաշարել Գանձակը, որտեղ նա կենտրոնացրել էր ուժերը և ցանկանում էր անսպասելի կերպով գրավել այն։ Պարսկական հրետանին անհամեմատ թույլ էր, այն հիմնականում կազմված էր դաշտային մարտկոցներից, որոնք չնայած արֆյունավետ էին դաշտային մարտերում, սակայն գրեթե անզոր էին քաղաքային պարիսպների դեմ։

Այդ պատճառով Նադիրը ցանկացավ սակրավորների միջոցով պարիսպների տակ փորելով հասնել միջնաբերդ, սակայն թուքերը ժամանակին հետախուզական տվյալներ ստացան պարսիկների մտադրությունների մասին։ Թուրքերը սկսեցին հանդիպակաց թունել փորել և ստորգետնյա տարածքում ձեռնամարտ եղավ։ Պարսիկները կարողացան պայթեցնել վեց լիցք, սպանեցին 700 օսման զինվոր տալով 30-ից 40 զոհ, սակայն չկարողացան հասնել միջնաբերդի պարսպին, որտեղ էլ ապաստանեցին թուրքերը։

Նադիրը նաև պաշարեց Երևանը և Թբիլիսին ստիպելով Ստամբուլին կիրառել համարժեք քայլեր` Քյոպրյուլյու փաշայի գլխավորությամբ Կովկաս ուղարկվեց 50000 հեծյալ, 30000 ենիչեր և 40 թնդանոթ։

## Մարտեր Եղվարդում

200px|thumb|աջից|Եղվարդում Նադիր շահի հաղթանակը թույլ չտվեց Ղրիմի թաթարներին միանալ օսմանյան բանակին:
Նադիրը պաշարելով շրջանի մի շարք կարևոր քաղաքներ և ամրոցներ սպասում էր Քյոփրյուլյու փաշայի բանակին։ Տեղեկանալով նրա գալու մասին Նադիրը 15 000 զինվորներով շարժվեց արևմտյան ուղղությամբ, որպեսզի թուրքերին հանկարծակիի բերի։ Մինչև պարսկական հիմնական 40 000-անոց բանակը կժամաներ Նադիրը չնայած թվային մեծ անհավասարությանը (4-5 անգամ) ջախջախեց թուրքերին և վերջապես ստիպեց Ստամբուլին ճանաչելով Կովկասի և հարակից շրջանների վրա պարսկական գերակայությունը խաղաղություն կնքել։

Եղվարդի մոտ թուքերի ջախջախումը նաև թույլ չտվեց ղրիմի թաթարների 50 000-անոց բանակին միավորվել օսմանյան ուժերի հետ։

## Ծանոթագրություններ

## Գրականություն
* Michael Axworthy, *The Sword of Persia: Nader Shah, from Tribal Warrior to Conquering Tyrant* Hardcover 348 pages (26 July 2006) Publisher: I.B. Tauris Language: English ISBN 1-85043-706-8
* Moghtader, Gholam-Hussein(2008). The Great Batlles of Nader Shah, Donyaye Ketab
* Ghafouri, Ali(2008). History of Iran’s wars: from the Medes to now, Etela’at Publishing

Կատեգորիա:Օսմանյան կայսրության պատերազմներ
Կատեգորիա:Կովկասի պատմություն
Կատեգորիա:Օսմանյան կայսրության ճակատամարտեր
Կատեգորիա:1735 Եվրոպայում
Կատեգորիա:1735 Ասիայում
YouTube Music-ում ամենաշատ բաժանորդներ ունեցող արտիստների ցանկ

[thumb|[Ջասթին Բիբերը YouTube Music-ում ամենաշատ բաժանորդներ ունեցող արտիստն է]]
[thumb|[Արիանա Գրանդեն YouTube Music-ում ամենաշատ բաժանորդներ ունեցող կին արտիստն է]]

Այս հոդվածում ներկայացված են YouTube Music հարթակում երեսուն **ամենաշատ բաժանորդներ ունեցող արտիստների** ցանկը։ Արտիստները միավորվում են ՅուԹյուբի տարբեր ալիքներում, որոնք կարող են ունենալ Vevo ալիքներ, ինչպես նաև արտիստների պաշտոնական ալիքներ։ Blackpink-ը՝ համարվում է YouTube Music-ում ամենաշատ բաժանորդներ ունեցող արտիստը, մինչդեռ Ջասթին Բիբերը ամենաշատ բաժանորդներ ունեցող սոլո արտիստը, Արիանա Գրանդեն՝ ամենաշատ բաժանորդներ ունեցող կին արտիստը, Մարշմելլոն ամենաշատ բաժանորդներ ունեցող EDM արտիստը, Blackpink-ը՝ նաև ամենաշատ բաժանորդներ ունեցող խումբը։

## Թոփ արտիստներ
Հետևյալ աղյուսակում ներկայացված են YouTube Music հարթակում երեսուն ամենաշատ բաժանորդներ ունեցող ալիքները, ինչպես նաև նրանց հիմնական լեզուները։ Ալիքները դասակարգված են բաժանորդների քանակով․ այն ալիքները, որոնց բաժանորդների քանակը նույնն է, դասակարգված են այբբենական կարգով։ 

## Տես նաև
* ՅուԹյուբում ամենաշատ բաժանորդներ ունեցող ալիքների ցանկ

## Ծանոթագրություններ

Կատեգորիա:ՅուԹյուբ
Կատեգորիա:Ցանկեր:Երաժշտություն
Էդվարդ Հովհաննիսյան (իրավաբան)

**Էդվարդ Կարենի Հովհաննիսյան** (հունվարի 10, 1983, Ալաշկերտ, Արմավիրի մարզ, Հայկական ԽՍՀ, ԽՍՀՄ), հայ իրավաբան, փաստաբան, ՀՀ ՊԵԿ նախկին նախագահ (05.06.2020-04.08.2021)։ ՀՀ Արմավիրի նախկին մարզպետ(2021-2024)։

## Կրթություն
* 1990-2000 թվականներին  սովորել է Ալաշկերտի Հրաչյա Քոչարի անվան միջնակարգ դպրոցում, այնուհետև` Արմավիրի վարժարանում։
* 2000-2004 թվականներին սովորել է ԵՊՀ իրավագիտության ֆակուլտետում, ստանալով` բակալավրի աստիճան։
* 2004-2006 թվականներին ԵՊՀ իրավագիտության ֆակուլտետ` մագիստրոսի աստիճան։

## Աշխատանքային գործունեություն
*2009-2010 թթ. ՀՀ ԿԱ ՊԵԿ Արմավիրի տարածքային հարկային տեսչության առաջատար մասնագետ-իրավաբան, իրավաբանական և հարկադիր գանձումների խմբի առաջատար մասնագետ։

*2010-201 թթ. ՀՀ ԿԱ ՊԵԿ հետաքննության վարչության 1-ին բաժնի հետաքննիչ։
*2013-2014 թթ. ՀՀ ԿԱ ՊԵԿ իրավախախտումների հայտնաբերման և վարչական վարույթների իրականացման վարչության հատուկ հանձնարարությունների բաժնի ավագ հարկային տեսուչ։
*2014-2014 թթ. ՀՀ Ֆինանսների նախարարության իրավախախտումների հայտնաբերման և վարչական վարույթների իրականացման վարչության հատուկ հանձնարարությունների բաժնի ավագ հարկային տեսուչ։
*2014-2016 թթ. ՀՀ Ֆինանսների նախարարության քննչական վարչության թիվ 1 բաժնի քննիչ։
*2016-2017 թթ. ՀՀ ԿԱ ՊԵԿ քննչական վարչության թիվ 1 բաժնի քննիչ։
*2017-2017 թթ. ՀՀ ԿԱ ՊԵԿ քննչական վարչության թիվ 1 բաժնի հատկապես կարևորագույն գործերով քննիչ։
*2017-2018 թթ. ՀՀ ԿԱ ՊԵԿ քննչական վարչության թիվ 2 բաժնի հատկապես կարևորագույն գործերով քննիչ-բաժնի պետի տեղակալ։
*2018-2019 թթ. ՀՀ ՊԵԿ քննչական վարչության պետ։
*2019-2019 թթ. ՀՀ ՊԵԿ հետաքննության և օպերատիվ-հետախուզության վարչության պետ։
*2019-2020 թթ. ՀՀ ՊԵԿ նախագահի տեղակալ։
*2020 թվականի հունիսի 5-ին ՀՀ վարչապետ Նիկոլ Փաշինյանի առաջարկով` ՀՀ նախագահ Արմեն Սարգսյանը Էդվարդ Հովհաննիսյանին նշանակել է ՀՀ ՊԵԿ նախագահ։
*2021 թվականի նոյեմբերի 26-ից` ՀՀ Արմավիրի մարզպետ։
*2024 թվականի հունվարի 5-ին ազատվել է ՀՀ Արմավիրի մարզպետի պաշտոնից։

## Պարգևներ և կոչումներ
* 2012 թ.-փաստաբանների որակավորման քննության մասնակից` ստացել է փաստաբանի արտոնագիր։
* Ունի ՀՀ հարկային ծառայության գնդապետի հատուկ կոչում։

## Ընտանիք
Ամուսնացած է, ունի երեք երեխա։

## Ծանոթագրություններ

Կատեգորիա:Հայ իրավաբաններ
Կատեգորիա:Հայ պետական գործիչներ
Կատեգորիա:Հայ փաստաբաններ
Համիլթոն (Բերմուդներ)

**Համիլթոն** (), Բերմուդյան կղզիների վարչական կենտրոնը։ Համիլթոնը պատկանում է Պեմբրուկ շրջանին։ Քաղաքը կոչել են նահանգապետ սըր Հենրի Համիլթոնի պատվին, որը կառավարել է 1778 թվականից միչև 1794 թվականը։

## Պատմություն
ձախից|200px|мини|Համիլթոնի քաղաքապետարանի շենքը
աջից|200px|мини|Համիլթոնի Մայր տաճարը
Համիլթոնի պատմությունը սկսվել է 1790 թվականից, երբ Բերմուդների կառավարությունն իր ապագա նստավայրի համար վերապահել էր 587 հազար մ² (145 ակր) հող, որը 1793 թվականին պաշտոնապես հաստատվել էր պառլամենտական ակտով։ 1815 թվականին գաղութի վարչական կենտրոնը Սենտ Ջորջից տեղափոխվել է Համիլթոն։ Համիլթոնը քաղաքամասից քաղաք է դարձել 1897 թվականին՝ Համիլթոն քաղաքի տաճարի (Անգլիկան եկեղեցի) կառուցումից հետո։ Ավելի ուշ կառուցվեց կաթոլիկ տաճարը։ Այսօր Համիլթոնը ֆինանսական կենտրոն է, խոշոր նավահանգիստ և տուրիստական նպատակակետ։

## Բնակչություն
Թեև Համիլթոնը Բերմուդյան կղզիների վարչական կենտրոնն է, նրա մշտական բնակչությունն ընդամենը 1010 բնակիչ է (2010), թեպետ որոշ գնահատականներով` 1500 է։ Համիլթոնը Բերմուդների միակ պաշտոնական քաղաքն է, բայց փաստացի այն ավելի փոքր է պատմական Սենտ Ջորջ քաղաքից։

## Կլիմա
Հաշվի առնելով կղզու աշխարհագրական դիրքը, ինչպես նաև Ատլանտյան օվկիանոսի կողմից ակտիվ ցիկլոնները՝ Համիլթոնն ունի արևադարձային կլիմա, գրեթե հավասարաչափ առատ տեղումներով (մի քիչ ավելի պակաս ապրիլին-մայիսին, մի քիչ շատ հոկտեմբերին, մնացած ամիսներին` 100-120 մմ)։

## Էկոնոմիկա
Քաղաքը ծառայում է Bacardi ընկերության  Accenture (նախկին Անդերսեն Քոլսալթինգ) ղեկավար կայան։ Այստեղ գրանցված են նաև ACE Ltd., SVP Worldwide ընկերությունները և այլ։ Այստեղ չունի անվանական գրասենյակ Tyco International  ընկերությունը։

## Հետաքրքիր փաստեր
Համիլթոնը  ք.Պերթի (Ավստրալիա) հակոտնյան է։

## Ծանոթագրություններ

## Արտաքին հղումներ
Քաղաք Համիլթոն  Պատմական տեղեկություններ կայքում Bermuda Island.net անգլերեն լեզվով

Կատեգորիա:1793 թվականին հիմնադրված բնակավայրեր
Կատեգորիա:Բերմուդյան կղզիներ
Կատեգորիա:Բնակավայրեր այբբենական կարգով
Կատեգորիա:Քաղաքներ, անվանված մարդկանց անունով
Նեա (երգչուհի)

**Աննա Լինեա Սյոդալ** (, ), առավել հայտնի է որպես **Nea** (), շվեդ երգչուհի և երգերի հեղինակ։

## Վակ տարիներ և կարիերա
Նեան ծնվել է Հարավային Աֆրիկայում, որտեղ նրա ծնողներն աշխատում էին ապարտհեյդի համակարգի դեմ։ Նա մեծացել է Շվեդիայի Ալինգսաս քաղաքում։

Որպես երգերի հեղինակ, Նեան երգեր է գրել այնպիսի երգիչների և երգչուհիների համար, ինչպիսիք են Զառա Լարսոնը, Տուվե Սթյուրկեն, Թայնի Թեմպան և Axwell-ը։ Նրա երգերը 2020 թվականի հունիսի դրությամբ միլիարդից շատ սթրիմներ են հավաքել Spotify-ում։

2019 թվականի դեկտեմբերի 22-ին Նեան «Some Say» և «Fira jul med mig» (կատարվել է Լինեա Հենրիքսոնի կողմից) երգերով զբաղեցրել է Svensktoppen-ի առաջին հորիզոնականը որպես երգչուհի, և երրորդ հորիզոնականը՝ որպես երգերի հեղինակ։

## Սկավառակագրություն
### Մինի ալբոմներ

### Singles

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Շվեդ երգչուհիներ
Կատեգորիա:Շվեդ կին երաժիշտներ
Donda

«**Donda**» (), ամերիկացի երգերի հեղինակ, երաժիշտ և ձայնագրման պրոդյուսեր Քանյե Ուեսթի սպասվելիք տասերորդ ստուդիական ալբոմ, որի թողարկումը նախատեսվում է 2020 թվականի վրա։

## Պատմություն
2018 թվականի սեպտեմբերին Ուեսթը հայտարարել է, որ սկսել է ձայնագրել իր իններորդ՝ «Yandhi» ստուդիական ալբոմը։ 2019 թվականի հունվարին նա ձևավորել է իր Sunday Service Choir գոսպել խումբը։ Ուեսթն ասում է, որ նա «արմատապես փրկվել է» 2019 թվականի ապրիլին, իսկ ավելի ուշ անձնական պաստոր է վարձել Աստվածաշնչի շաբաթական ուսումնասիրության համար։ 2019 թվականի օգոստոսին Ուեսթի իններորդ ստուդիական ալբոմի մասին հայտարարվել է արդեն «Jesus Is King» անվանմամբ։ 2019 թվականի սեպտեմբերին Ուեսթը հայտարարել է, որ այլևս չի զբաղվում աշխարհիկ երաժշտությամբ, և որ «Jesus Is King» ալբոմում երգերի ակնհայտ տեքստեր չեն լինի։ «Jesus Is King»-ը վերջնականապես թողարկվել է 2019 թվականի հոկտեմբերի 25-ին, իսկ ավելի ուշ լույս է տեսել դրան ուղեկցող՝ «Jesus Is Born» գոսպել ալբոմը։ 2019 թվականի նոյեմբերի 18-ին Ուեսթն իր թվիթթերյան կայքէջում հայտարարել է, որ աշխատել է Dr. Dre-ի հետ «Jesus Is King Part II» անվանմամբ նախագծի վրա։ Հայտարարությունն արվել է «Jesus Is King» ալբոմի թողարկումից երեք շաբաթ անց։

Կինեմատոգրաֆիստ Արթուր Ջաֆան վաղաժամ բացահայտել է նախագիծը 2020 թվականի մայիսի 25-ին Ինստագրամի ուղիղ հեռարձակման ժամանակ՝ մոդելավորող Միշել Լամիի հետ զրույցում։ Եթերի ընթացքում Ջաֆան հայտնել է, որ աշխատում է Ուեսթի հետ տեսանյութի վրա վերջինիս «God's Country» (ի սկզբանե ալբոմի անվանումն այդպես էր) անվանմամբ սպասվելիք ալբոմի սինգլի համար։ 2020 թվականի հունիսի 26-ին Ուեսթի Yeezy նորաձևության ընկերության և Gap հագուստի բրենդի համագործակցության մասին հայտարարությունից հետո երգիչը Թվիթթերում մեկնարկել է #WESTDAYEVER գովազդային արշավը՝ հունիսի 26-ին այլ նախագծերի մասին հայտարարելու համար։ Նախագծերից մեկը Ջաֆայի կողմից նկարահանված երաժշտական տեսահոլովակն էր «Wash Us in the Blood» երգի համար։ Այն թողարկվել է չորս օր անց, հետևելով թիզերին Թվիթթերում, որտեղ Ուեսթը պաշտոնապես հայտարարում է, որ ալբոմի անվանումը «God's Country» է։

## Ձայնագրում
2020 թվականի մարտին Ուեսթը նոր երաժշտություն է ձայնագրել է Մեքսիկայի Կաբո Սան Լուկաս քաղաքում, ինչից հետո վերադարձել է ընտանիքի հետ Ուայոմինգ COVID-19 համավարակի պատճառով։ Նույն ամսին ամերիկացի ռեփեր Փուշա Թին հայտնել է Դիսքորդի հարցազրույցում, որ վերջերս Ուեսթի հետ երգ է ձայնագրել։ 2020 թվականի մարտի 16-ին երգիչները պետք է հանդիպեին նախագիծն ավարտելու համար, սակայն որպես ուշացման պատճառ նրանք նշել են «թռիչքների դանդաղեցումը»։

## Երգացանկ
«Donda: With Child» ալբոմի երեք երգերի շապիկները պատրաստել է GQ-ն։
*«Wash Us in the Blood»
*«Superman»
*«Ambitious»

## Ծանոթագրություններ

Կատեգորիա:2020 ալբոմներ
Կատեգորիա:Սպասվող ալբոմներ
Կատեգորիա:Քանյե Ուեսթի ալբոմներ
Քրիսթի Քանյոն

**Քրիսթի Քանյոն** (իրական անունը **Մելիսա Պարտիզպանյան**), հայկական ծագմամբ ամերիկացի պոռնոգրաֆիկ դերասանուհի։ AVN և XRCO մրցանակների դափնեկիր և փառքի սրահի անդամ։

## Կարիերա
Քրիսթին նկարահանվել է 100-ից ավել պոռնոգրաֆիկ ֆիլմերում։ Նկարահանվել է պոռնոգրաֆիկ և էրոտիկ ամսագրերում։ Սկսել է զբաղվել պոռնոգրաֆիայով 18 տարեկանից ֆինանսական խնդիրների պատճառով։

2005 թվականի ռադիո հարցազրույցի ժամանակ Քանյոնը նշել է, որ տեսախցիկից դուրս առանց պահպանակի սեքսով է զբաղվել իր բոլոր համադերասանների հետ։ Իր մեծ հետույքը վերագրում է իր հայկական արմատներին։

Քանյոնը այլևս չի նկարվում պոռնո ֆիլմերում, բայց շարունակում է սպասարկել իր անձնական կայքը և աշխատել որպես ռադիո հաղորդավարուհի Վիվիդ ռադիոյում։

## Անձնական կյանք
Քրիսթին ծնվել է Փասադենայում, հայ հոր և իտալացի մոր ծնողներից։ Ամուսնացել և բաժանվել է երեք անգամ։

## Մրցանակներ
*1991 F.O.X.E. Female Fan Favorite
*1992 F.O.X.E. Female Fan Favorite
*1995 XRCO փառքի սրահ
*1996 AVN Best Tease Performance for *Comeback*
*1997 AVN Best Group Scene - Film for *The Show*
*2004 Free Speech Coalition Lifetime Achievement Award
*AVN Hall of Fame

## Ծանոթագրություններ

## Արտաքին հղումներ
* Քրիսթի Քանյոնը Pornhub-ում
* Քրիսթի Քանյոնը AVN-ում

Կատեգորիա:Ամերիկացի պոռնոդերասաններ
Կատեգորիա:21-րդ դարի ամերիկացի կին գրողներ